Elektronicky

Všetkým známym záujemcom

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Váš list číslo/zo dňa Naše číslo Vybavuje/linka Banská Bystrica

Martin Daniš 048/4325645 21.01.2022

Vec

**Oznámenie o zmene súťažných podkladov.**

Identifikácia verejného obstarávania.

**Verejný obstarávateľ**: Banskobystrický samosprávny kraj, Nám. SNP 23, 974 01 Banská Bystrica

**Predmet zákazky:** Poskytovanie prepravných služieb vo verejnom záujme na území Banskobystrického kraja.

**Vyhlásené:** v Úradnom vestníku EÚ č. S 141 dňa 23.07.2021 pod značkou oznámenia 2021/S 141-374701

V súvislosti s predmetným verejným obstarávaním verejný obstarávateľ poskytol dňa 18. 1. 2022 všetkým známym záujemcom informáciu o vybavení žiadosti o nápravu zo dňa 12. 1. 2022, pričom v súvislosti s vybavením predmetnej žiadosti o nápravu verejný obstarávateľ oznamuje všetkým známym záujemcom, že pristúpil k súvisiacej formálnej zmene tých častí súťažných podkladov, ktorých sa vykonaná náprava v rámci vybavenia žiadosti o nápravu dotýka, a to v nasledujúcich častiach:

* časť E. Podmienky účasti uchádzačov bod 3. Technická alebo odborná spôsobilosť ods. 1 Súťažných podkladov (úprava predpokladaného objemu tarifných kilometrov a súvisiaci prepočet minimálneho rozsahu poskytovaných služieb predloženou referenciou pre všetky časti zákazky v nadväznosti na zmenu časti A. bod. 3 Súťažných podkladov),
* Príloha č. 1 Zmluvy s názvom *„Oblasti – BBSK – Rozdelenie oblasti – zoznam liniek – FINAL\_2021-04-26\_aktualizacia 20.1.2022“* (zmena odhadovaného počtu tarifných km pre jednotlivé oblasti za rok na hárku „*oblasti-km+autobusy*“ v nadväznosti na zmenu časti A. bod. 3 Súťažných podkladov).

Verejný obstarávateľ súčasne všetkým známym záujemcov oznamuje, že kontrolou súťažných podkladov zistil, že v rámci dokumentu, ktorý je súčasťou Prílohy č. 1 návrhu Zmluvy pod názvom *„Priloha c. 1\_VO BUS BBSK – Skladba typu vozidiel pre jednotlivé oblasti – linky, spoje“* sa nachádza zjavná administratívna chyba v písaní, keďže v rozdelení kategórie autobusov pre prevádzkovú oblasť Rimavská Sobota je v rámci kategórie M (malý autobus) uvedené „*609446 – okrem spoju* ***č.******16***“, avšak tento spoj na uvedenej linke neexistuje a správne má byť uvedené „*609445 – okrem spoju* ***č. 16***“, v nadväznosti na čo pristúpil verejný obstarávateľ k odstráneniu aj tento administratívnej chyby v súťažných podkladoch.

* Príloha č. 1 Zmluvy s názvom *„Priloha c. 1\_VO BUS BBSK – Skladba typu vozidiel pre jednotlivé oblasti – linky, spoje\_aktualizacia 20.1.2022“*,

Verejný obstarávateľ súčasne všetkým známym záujemcov oznamuje, že kontrolou súťažných podkladov zistil, že v rámci dokumentu, ktorý je súčasťou Prílohy č. 8 návrhu Zmluvy pod názvom *„ZMENA ROZSAHU PLNENIA - ÚPRAVA CENY DOPRAVNÉHO VÝKONU NA 1 KM“* sa nachádza zjavná administratívna chyba v písaní, keďže na strane 3 označenej ako „ Ak nastane situácia podľa B.:“ v bode 1) v predchádzajúcom znení: „*Objednávateľ oznámi zmenu rozsahu plnenia v danom rozpätí menej ako 2% alebo viac ako 2% Dopravcovi písomne a to najneskôr 45 kalendárnych dní pred termínom, odkedy daná zmena rozsahu plnenia má byť* aplikovaná“ **chýbal matematický symbol „-“ (mínus) pred prvou číslicou**. **Nové a správne znenie znie**: „*Objednávateľ oznámi zmenu rozsahu plnenia v danom rozpätí menej ako* ***-2%*** *alebo viac ako 2% Dopravcovi písomne a to najneskôr 45 kalendárnych dní pred termínom, odkedy daná zmena rozsahu plnenia má byť aplikovaná*“ Verejný obstarávateľ obdobnú chybu identifikoval aj na strane 6 Prílohy č. 8 Zmluvy označenej ako: „Ak nastane situácia podľa C.:“, kde v bode 1) v predchádzajúcom znení: „*Objednávateľ oznámi zmenu rozsahu plnenia v danom rozpätí menej ako 2% alebo viac ako 2% Dopravcovi písomne a to najneskôr 60 kalendárnych dní pred termínom, odkedy daná zmena rozsahu plnenia má byť aplikovaná*“ **chýbal matematický symbol „-“ (mínus) pred prvou číslicou.** . **Nové a správne znenie znie**:„*Objednávateľ oznámi zmenu rozsahu plnenia v danom rozpätí menej ako* ***-2%*** *alebo viac ako 2% Dopravcovi písomne a to najneskôr 60 kalendárnych dní pred termínom, odkedy daná zmena rozsahu plnenia má byť aplikovaná*“

* Príloha č. 8 Zmluvy s názvom „*ZMENA ROZSAHU PLNENIA - ÚPRAVA CENY DOPRAVNÉHO VÝKONU NA 1 KM“*

Verejný obstarávateľ, pre vyvrátenie akýchkoľvek pochybností vyplývajúcich z využívania anglického jazyka v rámci súťažných podkladov pristúpil k vysvetleniu použitých pojmov slovenským jazykom. Súčasťou Prílohy č. 5 súťažných podkladov označenej ako „Príkazná zmluva“ je obrázok č. 1, v ktorom boli použité anglické výrazy. Verejný obstarávateľ pod obrázok č. 1 Prílohy č. 5 súťažných podkladov uviedol preklad anglických pojmov v nasledujúcom rozsahu:

„*Preklad anglických pojmov uvedených na obr. 1:*

*1. CASH PAYMENT (ON-BOARD POS) – Platba v hotovosti (na palube POS)*

*3a NON - CASH PAYMANT (E-SHOP\_Payment Gate PTA) – Bezhotovostná platba (elektronický obchod\_cez platobnú bránu PTA)*

*3b NON - CASH PAYMANT (POS\_ON-BOARD POS\_Payment Gate PTA) - Bezhotovostná platba (POS\_na palube POS\_platba cez platobnú bránu PTA)*“

* Príloha č. 5 súťažných podkladov „Príkazná zmluva“

Upravené Súťažné podklady sú prílohou tohto listu vo verzii s revíziami oproti posledným publikovaným verziám týchto dokumentov. Upravené dokumenty, ktoré sú súčasťou Prílohy č. 1 Zmluvy v plnom rozsahu nahrádzajú pôvodné dokumenty, ktoré boli súčasťou Prílohy č. 1 Zmluvy.

V súvislosti so zmenami súťažných podkladov, **verejný obstarávateľ rozhodol** v súlade so základnými princípmi verejného obstarávania podľa § 10 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov**, o tom, že lehotu na predkladanie ponúk nebude predlžovať**, nakoľko vykonané zmeny súťažných podkladov nepokladá za podstatné pre dobu prípravy ponuky, a zároveň lehotu na predkladanie ponúk primerane predĺžil už v rámci vybavenia predmetnej žiadosti o nápravu do 28. 1. 2022 do 10:00 hod**.**

S úctou,

Martin Daniš
za verejného obstarávateľa

Prílohy:

* Upravené súťažné podklady vrátane príloh č. 2 až 5
* Príloha č. 1 Zmluvy s názvom *„Oblasti – BBSK – Rozdelenie oblasti – zoznam liniek – FINAL\_2021-04-26\_aktualizacia 20.1.2022“*
* Príloha č. 1 Zmluvy s názvom *„Priloha c. 1\_VO BUS BBSK – Skladba typu vozidiel pre jednotlivé oblasti – linky, spoje\_aktualizacia 20.1.2022“*
* Príloha č. 8 Zmluvy s názvom „*ZMENA ROZSAHU PLNENIA - ÚPRAVA CENY DOPRAVNÉHO VÝKONU NA 1 KM“\_aktualizácia 21.1.2022*